I slutningen af 2000'erne var linje 600S populær blandt chaufførerne, da det var en lang linje, og hvor der derfor ikke var så mange gentagelser. Faktisk var den med 68,3 km en af Movias længste buslinjer. Det betød dog også, at den var underlagt EU-hviletidsbestemmelserne, da den var over 50 km lang. Af samme årsag var busserne udstyret med [[fartskriver]]e, for at sikre at chaufførerne højst kørte 4½ time, før de holdt pause. I dagtimerne var det en fredelig linje, når der da ikke lige var skoleelever på udflugt.<ref>''På 600S går arbejdsdagen lidt hurtigere'' af Helle Thilo. Trafiknyt 4/2008, s. 12-13.</ref> Om aftenen kunne der til gengæld være alvorlige problemer med gratister. I et tilfælde blev en billetkontrollør overfaldet, og ved et andet tilfælde gik det udover en medpassagerer.<ref>''Billetkontrol - ikke for tøsedrenge'' af Søren Boss. Trafiknyt 2/2008, s. 10-11.</ref><ref>''Video og afgifter hjælper politiet'' af Søren Boss. Trafiknyt 2/2008, s. 12.</ref>
Historie Foreninger Organisationer